armvectores/hy_wikipedia_2023 huggingface dataset:
Rosa Triplex

«Rosa Triplex», անգլիացի պրեռաֆայելիտ նկարիչ Դանթե Գաբրիել Ռոսսետտիի ջրաներկ նկարը՝ ստեղծված 1874 թվականին։ Ներկայումս նկարը գտնվում է մասնավոր հավաքածուում։ 


== Տեղեկություն նկարի մասին ==
Եռակի դիմանկարները հանդիսանում են արվեստի պատմության հնագույն ավանդույթներից մեկը, դրանցից պատվիրել են Չարլզ I Ստյուարտը և կարդինալ Ռիշելյոն, որպեսզի հետագայում դրանց հիման վրա կարողանան աշխատել քանդակագործները։ Ռոսսետտին ծանոթ էր Անտոնիս վան Դեյքի և Ֆիլիպ դե Շամպանի այս հայտնի աշխատանքներին, սակայն նրա եռակի կանացի դիմանկարները ունեցել են այլ նպատակ՝ ցույց տալ նույն կնոջ գեղեցկությունը տարբեր դիտանկյուններից։ Բացի դրանից աշխատանքը զուգորդվում է նաև դիցաբանական կանանց հետ՝ երեք քարիտներ, երեք մոյրաներ։ Եռակիության թեման առաջին անգամ չէ իր արտահայտությունը գտել Ռոսսետտիի աշխատանքներում․ 1852 թվականին նա ստեղծել է «Երեք Մարիամներ խաչի պատվանդանին», իսկ 1854 թվականին՝ «Էլֆական ժողովրդի կույսեր» նկարը՝ որպես Ուիլյամ Ալինգամի բալլադի նկարազարդում երեք էլֆերով։
Ջրաներկ նկարի բնորդուհին եղել է Մեյ Մորիսը։ Գոյություն ունի 1867 թվականի գունամատիտային նկարը, որի համար կեցվածք է ընդունել Ալեքսա Ուայլդինգը։ 1874 թվականին Ռոսսետտին դժվարություններ է ունեցել, որպեսզի շարունակի ստեղծել Ուայլդինգի դիմանկարը, այդ իսկ պատճառով Մեյ Մորիսին է խնդրել կեցվածք ընդունել։ Ուշ տարբերակում բացակայում է նկարի դինամիկան, որը կար 1867 թվականին գունամատիտային նկարում։ Հենց վաղ տարբերակը արվեստաբան Հենրի Մարիլյերը բնութագրել է որպես «ամենաանկեղծը» գոյություն ունեցող չորս կամ հինգ վերարտադրանկարներից։ Նկարչի եղբայրը՝ Ուիլյամ Մայքլ Ռոսսետտին, գրել է, որ ջրաներկ նկարը պիտի լիներ լրացում «Երեկվա վարդը» և «Տիբուլլուսի վերադարձը Դելիա» նկարների համար (երկու նկարներն էլ ձեռք է բերել Ֆրեդերիկ Կրեյվենը)։ 
1867 թվականի տարբերակը գտնվում է Թեյթ բրիտանական պատկերասրահում, 1874 թվականի ջրաներկ նկարը 2014 թվականի հունիսի 17-ին 1,5 միլիոն դոլլարով վաճառվել է Քրիստիս աճուրդում։

		
		
		
		


== Ծանոթագրություններ ==
Օտվիդաբերգ ՖԱ

Օտվիդաբերգ, շվեդական ֆուտբոլային ակումբ Օտվիդաբերգ քաղաքում։ Ակումբը հիմնադրվել է 1907 թվականին։ Ալվենսկանում թիմը անցկացրել է 15 մրցաշրջան։ Թիմը իր տնային հանդիպումներն անցկացնում է «Կոպարվալեն» մարզադաշտում։ Թիմը Շվեդիայի երկակի չեմպիոն է։


== Ձեռքբերումներ ==
Շվեդիայի չեմպիոն - 1972, 1973
Շվեդիայի գավաթակիր - 1970, 1971


== Ծանոթագրություններ ==


== Արտաքին հղումներ ==
Պաշտոնական կայքը
Տրևու (այլ կիրառումներ)

Տրևու, կարող է վերաբերել՝

Տրևու - քաղաք և համայնք Ֆրանսիայում, Ռոն Ալպեր մարզի Էն գավառում
Տրևու - կանտոն Ֆրանսիայի Ռոն-Ալպ շրջանում
Օգաստես դե Մորգան

Օգաստես Դե Մորգան (անգլ.՝ Augustus De Morgan, հունիսի 27, 1806 թվական, Մադուրայ, Հնդկաստան — մարտի 8, 1871 թվական, Լոնդոն), շոտլանդացի մաթեմատիկոս, մաթեմատիկայի պրոֆեսոր Լոնդոնի համալսարանական քոլեջում։ 
Հիմնական աշխատությունները վերաբերում են մաթեմատիկական տրամաբանությանը և շարքերի տեսությանը: Տրամաբանության հանրահաշվում իր գաղափարներին Դե Մորգանը հանգել է Ջորջ Բուլից անկախ։ 1847 թվականին շարադրել է ասույթների տրամաբանության տարրերը, ստեղծել է հարաբերությունների հանրահաշվի առաջին զարգացած համակարգը։ Նրա անվան հետ են կապված տեսական հայտնի հարաբերակցությունները (Դե Մորգանի օրենքներ):


== Հիշողություն ==
1935 թ. Միջազգային աստղագիտական միությունը Օգաստես Դե Մորգանի անվամբ կոչեց կրատեր Լուսնի տեսանելի կողմի վրա:


== Տես նաև ==
Դե Մորգանի օրենքներ


== Գրականություն ==
Колмогоров А. Н., Юшкевич А. П. (ред.) Математика XIX века. М.: Наука.(ռուս.)


== Հղումներ ==
ЭСБЕ/Морган, Август
Документация Archived 2008-09-12 at the Wayback Machine.
ЭСБЕ/Морган, Август


== Ծանոթագրություններ ==
Ամասիայի մարզ

Ամասիայի մարզ (թուրքերեն՝ Amasya ili), վարչական միավոր Թուրքիայի հյուսիսում՝ Սևծովյան տարածաշրջանում։


== Աշխարհագրություն ==
Ամասիայի մարզը գտնվում է Փոքր Ասիայի հյուսիսում, սահմանակցում է հետևյալ մարզերով. Սամսուն (հյուսիս), Թոքաթ (արևելք), Չորում (արևմուտք), Յոզգաթ (հարավ)։
Մարզի տարածքը գտնվում է Սև ծովի և ներքին Անատոլիայի միջև։ Հիմնականում լեռնային է, հովիտներում հոսում են Եշիլըրմաք, Չեքերեք և Թերսաքան գետերը։ Սև ծովի մերձակայքում լինում են տաք ամառներ և չափավոր ցուրտ ձմեռներ։


== Պատմություն ==
Մարզի տարածքը բնակեցված է եղել հնագույն ժամանակներից՝ խեթերի, ապա նաև՝ փռյուգիացիների, կիմերների, լիդիացիների կողմից։ Մ.թ.ա. 1-ին հազարամյակի կեսին այստեղ իրենց գերիշխանությունն են հաստատել Աքեմենյանները։ Ալեքսանդր Մակեդոնացու գլխավորությամբ ողջ թերակղզին ազատագրվեց պարսիկներից, ապա և վերացվեց նրանց պետականությունը։ Դրանից հետո սևծովյան ափերին հիմնվեց Պոնտոսի հունական թագավորությունը, որն արագորեն իր գերիշխանությունը հաստատեց Գալաթիայում (կենտրոնական Անատոլիա) և Փոքր Հայքում։ Մինչ այժմ պահպանվել է Պոնտոսի արքաների դամբարանը։ Մ.թ.ա. 1-ին դարում թագավորությունը նվաճվեց Հռոմի կողմից։ Այստեղ է ծնվել հույն աշխարհագրագետ Ստրաբոնը։ Հունա-հռոմեական, ապա բյուզանդական դարաշրջանը տևել է մոտ 1.5 հազարամյակ (մ.թ.ա. 4-րդ դար - մ.թ. 11-րդ դար)։
11-րդ դար վերջից մարզի և ամբողջ Փոքր Ասիայի տարածքը գրավվել էր թյուրքալեզու առաջնորդների կողմից։ Տեղի հույն կամ հելլենացած բնակչության կողքին աստիճանաբար հայտնվում են բազմաթիվ թյուրքալեզու ցեղեր։ Այդուհանդերձ՝ հույները շարունակել են մնալ բացարձակ մեծամասնություն։ Ամասիան նվաճվում է Սելջուկյան պետության, Դանեշմանդի ամիրայության, Իկոնիայի (Ռումի) սուլթանության, ապա՝ Իլխանության կողմից։ Անատոլիայի թյուրքական իշխանությունների շրջանում տարածքը գրավում են Էրեթնիները (1335-1390)։ Օսմանյան պետության գերիշխանությունն այստեղ հաստատվել է 14-րդ դարի վերջից։ Տարածքը մտել է Ռումի կուսակալության (1398-1864)։ 19-րդ դարի թանզիմաթի դարաշրջանում ստեղծվում է առանձին միավոր՝ Սեբաստիայի վիլայեթը (Ամասիայի գավառ-սանջաք)։ 1920-ական թվականներին ձևավորվել են ժամանակակից մարզերը, այդ թվում՝ Ամասիան։


== Վարչական բաժանում ==

Մարզի տարածքը 5,520 կմ² է, բաժանվում է 7 շրջանների։ Դրանք են՝

Բնակչությունը հասել է 337,508 մարդու (2018 թվականի տվյալներով)։ Կենտրոնը Ամասիա քաղաքն է։ Այստեղ գործում է մարզի միակ՝ Ամասիայի համալսարան համալսարանը, հիմնադրված 2006 թվականին։


== Տնտեսություն ==
Մարզի եկամտի հիմնական աղբյուրներն է գյուղատնտեսությունը։ Հայտնի է որպես երկրի խնձորի աճեցման լավագույն մարզ, նաև արտադրում են ծխախոտ, դեղձ, կեռաս։ Մարզում երկաթուղիներ չկան, գործում է տեղական նշանակության մեկ օդային դարպաս՝ Ամասիայի Մերզիֆոն օդանավակայանը։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Amasya Weather Forecast Information
Քեմեր (Անթալիայի մարզ)

Քեմեր (թուրքերեն՝ Kemer), քաղաք և հանգստավայր Թուրքիայի հարավարևմտյան մասում, Անթալիայի մարզում։ Քաղաքը գտնվում է Միջերկրական ծովի ափին։ Քեմերը գտնվում է Անթալիայից 42 կիլոմետր դեպի հարավ- արևմուտք։
2012 թվականի տվյալներով քաղաքի բնակչությունը կազմում է 22 500 մարդ։ Քեմերը գտնվում է պատմական տարածաշրջանում, որը հայտնի էր Լիկիա անվամբ։ Սա մի տարածաշրջան, որի իր վրա մեծապես զգացել է Ալեքսանդր Մակեդոնացու, Մարկոս Անտոնիոսի և հին աշպարհի այլ զորավարների հետքերը։
Քաղաքը և համանուն շրջանը գտնվում են թուրքական ռիվիերայում` Տավրոսյան լեռնահամակարգյի փեշին, որը ձգվում է մինչև Միջերկրական ծով։


== Քույր քաղաքներ ==
 Խիմկի, Ռուսաստան
 Վոլգոգրադ, Ռուսաստան
 Յուժնիյ, Ուկրաինա
 Շվաբախ (Բավարիա, Գերմանիա) 1988 թվականից
 Լապիտոս (Հյուսիսային Կիպրոս) 2012 թվականից


== Կրոն ==
Քաղաքում գործում են 3 մզկիթներ, որոնց մինարեներից մուեդզինները օրը հինգ անգամ նամազի են կանչում հավատացյալներին, այդ թվում նաև գիշերը։ Լողափերին կարելի է հանդիպել կանանց` մուսուլմանական հագուստով։


== Ռադիո ==
Քեմերում ռադիոհեռարձակում է իրականացնում ավելի քան 30 ռադիոընկերություն FM հաճախականությամբ, այդ թվում նաև`

91.6 TRT Radiyo 3
94.6 TGRT
95.0 Akdeniz Antalya
95.6 TRT FM
95.8 Diyanet
97.3 Moral FM
97.6 Burc FM
98.0 Marti FM
98.4 Best FM
99.1 Pal FM
100.0 Power FM
100.6 Rad1 Ant
102.6 Metro FM Antalya
103.1 Kumsal
103.8 Viva
105.3 Kanalturk - Turkey Pop
105.7 Power Turk Once Muzik
106.0 Joy Turk
106.6 Cihan
107.3 Trt-FM


== Պատկերասրահ ==

		
		
		
		
		


== Արտաքին հղումներ ==
Շրջանի պաշտոնական կայք էջը (թուրքերեն)
Քաղաքի պաշտոնական կայք էջը (թուրքերեն)
Վերխնեկամսկի շրջան

Վերխնեկամսկի շրջան (ռուս.՝ Верхнекамский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1965 թվականին։ Վարչական կենտրոնը՝ Կիրս։


== Աշխարհագրություն ==
Շրջանի տարածքի մակերեսը կազմում է 10370 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 34925 մարդ։ Բնակչության խտությունը կազմում էր 3,37 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գյունգյուրմազ (Կարսի գավառ)

Գյուլլիջա, գյուղակ Արևելյան Հայաստանում, Կարսի մարզի Կարսի գավառում։ Գտնվում է Կարս քաղաքից 16-17 կմ հյուսիս-հյուիս-արևմուտք, Կարս գետի ձախ կողմի վտակ Բերդիկ գետի աջ կողմում, սարավանդի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Բոգդան Գեմբարսկի

Բոգդան (Ալեքսանդր) Անտոնիի Գեմբարսկի (լեհ.՝ Bohdan Aleksander Gębarski, փետրվարի 27, 1905(1905-02-27), Սանկտ Պետերբուրգ, Ռուսական կայսրություն - 1978, Վարշավա, Լեհաստանի Ժողովրդական Հանրապետություն), լեհ հասարակական գործիչ, հրապարակախոս, արևելագետ, գրող, թարգմանիչ։


== Կենսագրություն ==
Սովորել է Վարշավայի արևելյան կենդանի լեզուների ինստիտուտում։ Երկրորդ համաշխարհային պատերազմի ժամանակ ակտիվորեն պայքարել է ֆաշիզմի դեմ։ Եղել է 1944 թ.-ի Վարշավայի հակաֆաշիստական ապստամբության կազմակերպիչներից, ընկել համակենտրոնացման ճամբար։ Պատերազմից հետո զբաղվել է հասարակական լայն գործունեությամբ, մասնակցել է տարբեր ճամբարներից անչափահաս լեհերին հայրենիք վերադարձնելու գործին։ Պատերազմից հետո խմբագրել է թերթեր ու ամսագրեր։
1935 թվականից դասախոսություններ է կարդացել հայկական մշակույթի և հայ հին ու նոր գրականության մասին։ 1956 թվականներին եղել է Հայաստանում։ 1961 թվականից զբաղվել է հայկական հարցով, գրել հայերի ցեղասպանության, հայ ժողովրդի հետագա ճակատագրի, Արևմտյան Հայաստանի նկատմամբ հայերի իրավունքների վերականգնման անհրաժեշտության մասին հոդվածներ՝ «Նամակներ աշխարհին» («Նամակ իմ հին թուրք ծանոթին», «Նամակ թուրք մտավորականներին», «Բաց նամակ Միավորված ազգերի կազմակերպության գլխավոր քարտուղար, նորին մեծություն պարոն Ու. Տանին», «Բաց նամակ Հնդկաստանի պրեզիդենտ, նորին գերազանցություն պարոն Սարվապալի Ռադհակրիշնանին», «Նամակ իմ հայ ընթերցողներին», «Երեք նամակ աշխարհի ընթերցողներին», «Շրջանի Հայկական քառակուսին ունի իր լուծումը» (նամակ Ամենայն հայոց կաթողիկոս Վազգեն Առաջինին, 1977)), որոնցում, դատապարտելով հայերի ցեղասպանությունը, բարոյաիրավական-համամարդկային չափանիշներով ապացուցում է, որ հայ ժողովրդի իրավունքները պետք է վերականգնվեն Մեծ Հայքի որոշակի սահմաններում՝ դեպի Սև ծով ելքով (1920 թվականի Սևրի հաշտության պայմանագրի նախատեսածից անհամեմատ ավելի փոքր տարածք)։ Գեմբարսկու գործունեության դեմ բողոքել է Թուրքիան, և նրան արգելվել է լեհական մամուլում հանդես գալ հայկական հարցի մասին հոդվածներով։ Նա ենթարկվել է ավտովթարի, բայց շարունակել է իր հայանպաստ գործունեությունը։
Նամակագրական կապեր է ունեցել Հայաստանի և սփյուռքի մշակութային գործիչների ու գրողների հետ։ Գրել է «Մորիտուրի» (լատ., «Մահվան դատապարտվածները») վիպակը նվիրված Մեծ եղեռնին։ Թարգմանել և երկու հատորով հրատարակել է հայ գրողների երկերը։


== Ստեղծագործություններ ==
Նամակներ աշխարհին, Երևան, 1990 թ.։
Մահվան դատապարտվածները (վիպակ), Ե., Նաիրի, 1992, 116 էջ։ Թարգմ.՝ Անահիտ Տեր-Ղազարյան։


== Ծանոթագրություններ ==
Վեղար

Վեղար (լատ.` velum-փող կամ velarium-վարագույր), քրիստոնյա կուսակրոն հոգևորականների սրածայր գլխանոց (խորհրդանշում է եկեղեցու գմբեթը)։ Ծածկույթը առջևից իջնում է մինչև աչքերը, իսկ ետևից` գոտկատեղից քիչ ներքև։ Սովորաբար պատրաստվում է սև ասվեից կամ մետաքսից և խորհրդանշում աշխարհիկ կյանքից կուսակրոնի հրաժարումը։ Ամենայն Հայոց կաթողիկոսի վեղարին, որպես պատվանշան, ավելացվում է խաչ։
Բոուդենի ճերմակաթիթեռ

Բոուդենի ճերմակաթիթեռ (լատ.՝ Artogeia bowdeni), ճերմակաթիթեռների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
17-20 մմ առջևի թևի երկարությամբ միջին չափի թիթեռ է։ Արուների թևերը սպիտակ են՝ գագաթնամասի թեթևակի մգացումով, իսկ էգերինը՝ մինչև ջղերի դիսկալ մասը մուգ հիմնային փոշեծածկով։ Թիթեռի հետին թևերի ստորին մասը դեղնակիտրոնագույն է՝ մոխրագույն կանաչ հիմնային փոշեծածկով, առջևի թևերը մաքուր սպիտակ են, ապեքսի գագաթը՝ կիտրոնագույն։


== Տարածվածություն ==
Հանդիպում է Հյուսիսարևելյան Թուրքիայում։ Հայաստանում հայտնի է միայն Արագած լեռան ժայռային հատվածից։


== Էկոլոգիա ==
Ապրում է Ժայռային գոտու մեկուսացած ալպյան բացատներում` ծովի մակարդակից 2900–3200 մ բարձրության վրա։ Տալիս են մեկ սերունդ՝ հուլիսի կեսից մինչև օգոստոսի կեսը։ Հարսնյակները ձմեռում են։ Ձվադրում են Arabis caucasica բույսի տերևների վրա։


== Պահպանություն ==
Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակում գտնվող։
Թվաքանակի փոփոխության միտումները բավականաչափ բարձր են` տարբեր տարիներին զգալի տատանումներով տարբեր տարիներին։
Վտանգման հիմնական գործոններից է՝ անասունների գերարածեցում և կլիմայի կանխատեսվող փոփոխությունների հետևանքով դրա` լանջով ի վեր տեղաշարժմամբ պայմանավորված ալպյան գոտու մակերեսի կրճատում։
Պահպանվում է «Արագածի ալպյան» արգելավայրում։


== Ծանոթագրություններ ==
Մարտին դե լա Խարա

Մարտին դե լա Խարա (իսպ.՝ Martín de la Jara)` քաղաք և մունիցիպալիտետ Իսպանիայում։ Մտնում է Սևիլյա պրովինցիայի մեջ՝ Անդալուսիա ինքնավար համայնքում։ Մունիցիպալիտետը գտնվում է Սյերե շրջանի կազմում։ Զբաղեցնում է 50 կմ² մակերես։ Բնակչությունը՝ 2782 մարդ (2010)։ Պրովինցիայի վարչական կենտրոնից գտնվում է 109 կմ հեռավորության վրա։


== Ժողովրդագրություն ==


== Ծանոթագրություններ ==
Ուբոգատիա

Ուբոգատիա, գյուղ Բաթումի մարզի Արղվինի օկրուգում, Ճորոխ գետի ձախակողմյան Մուրղուլ վտակի ափին։ Հիշատակում է Ատրպետը «Ճորոխի ավազանը» աշխատությունում։


== Ծանոթագրություններ ==
Ֆորխհայմ (շրջան)

Անվան այլ կիրառումների համար տե՛ս՝ Ֆորխհայմ (այլ կիրառումներ)Ֆորխհայմ (գերմ.՝ Landkreis Forchheim), շրջան է Գերմանիայում։ Շրջանի կենտրոնն է Ֆորխհայմ քաղաքը։ Զբաղեցնում է 642,96 կմ2։ Բնակչությունը 113 485 մարդ է։ Բնակչության խտությունը 177 մարդ/կմ2։
Շրջանի պաշտոնական կոդը 09 4 74 է։ Շրջանում 29 համայնք կա։


== Ծանոթագրություններ ==
Գյուլաբի (այլ կիրառումներ)

Գյուլաբի, կարող է վերաբերել՝

Գյուլաբի - գյուղ Արևելյան Հայաստանում, Երևանի նահանգի Սուրմալուի գավառում
Գյուլաբի - լեռ Փոքր Կովկաս լեռնահամակարգում, Վիրահայոց լեռներում
Ապուտովո

Ապուտովո (ռուս.՝ Апутово, բաշկիրերեն՝ Апут), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։ Մտնում է Ուտյաշևսկի գյուղական խորհրդի կազմում։


== Բնակչություն ==
Բնակչությունը 2009 թվականին գրանցված տվյալներով կազմել է 340 մարդ, 2010 թվականին՝ 274 մարդ։


== Աշխարհագրական դիրք ==
Հեռավորությունը մինչև՝

Շրջանային կենտրոն (Նովոբելոկատայ)՝ 5 կմ
Գյուղական խորհրդի կենտրոն (Նիժնեուտյաշևո)՝ 11 կմ
Մոտակա երկաթուղային կայարան (Ունկուրդա)՝ 31 կմ։


== Ազգային կազմ ==
2002 թվականի մարդահամարի համաձայն գերակշռող ազգությունը բաշկիրներն են (96%)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուսինկա (Բելոկալիտվինսկի շրջան)

Անվան այլ կիրառումների համար տե՛ս՝ Գուսինկա (այլ կիրառումներ)Գուսինկա (ռուս.՝ Гусынка), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Իլյինսկի գյուղական համայնքի կազմի մեջ։ Բելայա Կալիտվա քաղաքից գտնվում է 45 կմ հեռավորության վրա։
Մելիչ

Մելիչ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Պուենտե լա Ռեյնա դե Խակա

Պուենտե լա Ռեյնա դե Խակա (իսպ.՝ Puente la Reina de Jaca),բնակավայր և մունիցիպալիտետ Իսպանիայում,գտնվում է Ուեսկա պրովինցիայում (Արագոն ինքնավար համայնքում)։ Մունիցիպալիտետը մտնում է Խասետանիա շրջանի կազմի մեջ։ Տարածքը կազմում է 47,82կմ2։ Բնակչությունը 215 մարդ (2010 թվականի տվյալներով)։


== Բնակչություն ==


== Ծանոթագրություններ ==
Բերդիկ (գյուղ, Արարատի մարզ)

Անվան այլ կիրառումների համար տե՛ս՝ Բերդիկ (այլ կիրառումներ)Բերդիկ (նախկին անվանումը` Ախունդ Բզովանդ),
գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից մոտ 3 կմ հյուսիս-արևելք։
Նախկինում Ախունդ Բուզավանդ անվան տակ ընդգրկված է եղել Երևանի նահանգի Երևանի գավառում։


== Պատմություն ==
Գյուղը հիմնադրվել է 1831 թվականին։ Նախկինում ունեցել է Ախուն, Բզովակ, Բզովան, Բյուզավանդ, Ախունդի անվանումները։
Գյուղն ընկած է Արարատյան հարթավայրում։ Տեղադրված է ծովի մակարդակից 860 մ բարձրության վրա։


== Կլիմա ==
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 աստիճան, իսկ առավելագույնը՝ 42 աստիճան։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։ Խմելու ջուրը բերվում է Գառնիից։


== Բնակչություն ==
Ըստ ՀՀ 2011 թ. մարդահամարի արդյունքների` Բերդիկի մշտական բնակչությունը կազմել է 776, առկա բնակչությունը` 734 մարդ։ Մինչև 1918-1920 եղել է ադրբեջանաբնակ, այնուհետ ունեցել խառը հայ-ադրբեջանական բնակչություն։
Բերդիկի բնակչության փոփոխությունը ժամանակի ընթացքում` ստորև.


== Տնտեսություն ==
Գյուղն ունի 254 տնտեսություն, դպրոց, բուժկետ։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 200 հա։ Գյուղատնտեսական հողահանդակները ոռոգվում են, դրանք զբաղեցնում են ողջ մակերեսի 60%։ Համայնքի հողերն օգտագործվում են որպես վարելահողեր՝ զբաղեցնելով մոտ 75 հա, պտղատու և խաղողի այգիները կազմում են համապատասխանաբար 25 հա և 17 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ, պտուղներ, ինչպես նաև հացահատիկ։ Զբաղվում են նաև կաթնամսատու անասնապահությամբ, մեղվաբուծությամբ։


== Ծանոթագրություններ ==

Բերդիկ Archived 2014-09-12 at the Wayback Machine.


== Հղումներ ==
Արարատի մարզպետարան Archived 2012-04-13 at the Wayback Machine.
Կաթսա-ուտիլիզատոր

Կաթսա-ուտիլիզատոր, սեփական հնոց չունեցող շոգեկաթսա, որը տաքացվում է արդյունաբերական կամ էներգետիկ որևէ տեղակայանքի հեռացող գազերով։
Ջրատաքացման կաթսա-ուտիլիզատորները, սովորաբար, կոչվում են ուտիլիզացիոն Էկոնոմայզերներ։ Առավել տարածված են բազմապատիկ ստիպողական շրջապտույտով ջրախողովակային կաթսա-ուտիլիզատորները։ Կաթսա-ուտիլիզատոր մտնող գազերի ջերմաստիճանը տատանվում է 350-400 °C-ից մինչև 900-1500 °C։ Կաթսա-ուտիլիզատորները հիմնականում կիրառվում են քիմիական, նավթի, սննդի, տեքստիլ արդյունաբերությունում։
Ձմեռային սայլաշարքը ճանապարհին

«Ձմեռային սայլաշարքը ճանապարհին» (ռուս.՝ Зимний обоз в пути) կամ «Ոսկու քարավանը» (ռուս.՝ Караван золота), հայ ծովանկարիչ Հովհաննես Այվազովսկու նկարներից։ Հեղինակը կտավը վրձնել է 1857 թվականին։ Յուղաներկով կտավի չափերն են՝ 101 × 150 սմ։ Նկարի համար Այվազովսկուն շնորհել են Պատվավոր Լեգեոնի շքանշան։
Այսօր «Ձմեռային սայլաշարքը ճանապարհին» ստեղծագործությունը ցուցադրվում է Սմոլենսկի գեղարվեստի պատկերասրահում (Սմոլենսկ, Ռուսաստան)։


== Պատմություն ==
1857 թվականին, Հովհաննես Այվազովսկին, Փարիզում կայանալիք գեղարվեստական ցուցադրությանը մասնակցելու համար նկարների շարք է ստեղծում՝ «Ռուսաստանի հարստությունը» խորագրով։ Ցուցադրությունը կայացավ 1857 թվականին Փարիզյան սալոնում։ Շառլ Պերիեն այպես է նկարագրել կտավը. «…Ոսկով բեռնած սայլերն ուղևորվում են Սանկտ Պետերբուրգ Սիբիրի ձյուների ու սառույցների միջով» («…convois d’or se dirigeant vers Saint-Pétersbourg, à travers les neiges et les glaces de la Sibérie»):
Սմոլենսկի գեղարվեստի պատկերասրահում «Ձմեռային սայլաշարքը ճանապարհին» կտավը հայտնվել է 1920 թվականին Մոսկվայի հնագիտության ինստիտուտից։ Մինչ այդ նկարը պահվում էր Ռուսական աշխարհագրական ընկերության անդամ Ի. Դ. Բուլիչևի մոտ, որից հետո այն հայտնվում է ռուս ազնվական Մարիա Տենիշևայի հավաքածուում։ Բուլիչևն այն գնել էր ցուցադրությունից հետո։
1941 թվականին պատկերասրահի հազվագյուտ իրերը տեղափոխում են Նովոսիբիրսկ։ Ճանապարհին ուղեկցող վագոնում հրդեհ է բռնկվում, որից կտավը հրաշքով է փրկվում։ Կտավը պահվում է Նովոսիբիրսկի օպերայի և բալետի թատրոնի նկուղում մինչև պատերազմի ավարտը, որից հետո տեղափոխվում է կրկին Սմոլենսկ։


== Նկարագիր ==
«Ձմեռային սայլաշարքը ճանապարհին» ստեղծագործությունում պատկերված է Արևելյան Սիբիրի բնությունը։ Նկարում հեղինակը վրձնել է առևտրական սայլաշարք, որը տեղաշարժվում է ձմեռային ճանապարհով։ Սայլաշարքը դուրս է գալիս հորիզոնի մառախուղից։ Ձիերը առաջին պլանում են։ Նրանք կանգնել են, կախել գլուխները։ Քուրք հագած տղամարդը քայլում է դեպի ջրհորը։ Նկարի անդորրը խախտում են ծառից թռչող թռչունները։ Թռիչքից ձյուն է թափվում ծառերի ճյուղերից։ Կոմպոզիցիան կառուցված է անկյունագծային, ինչն էլ ավելի է շեշտում տարածությունը։ Գունային ներկապնակում գերակշռում է սպիտակը։ Օգտագործվել են երկնագույնի, վարդագույնի, մարգարտագույնի նրբերանգներ։ Ջրհորի մոտի սառած ջուրը թափանցիկ կանաչավուն է։ Ծառերի ստվերը կապտավուն է։ Նկարի ներքևի աջ անկյունում Այվազովսկու ստորագրությունն է և տարեթիվը՝ Aivasowsky 1857:


== Ծանոթագրություններ ==


== Գրականություն ==
Барсамов Н. С. И. К. Айвазовский. 1817—1900. — М.: Искусство, 1962. — С. 86.
Орлова Т. В., Павлова Т. В., Мельникова Л. И. Смоленская художественная галерея (альбом). — М.: Вече, 2012. — С. 175.
Суркова О. «Караван золота» отправлен из Смоленска в Москву // Смоленская газета. — 2016. — № 25. — С. 1,22.
Тимм В.Ф. И.К. Айвазовский // Русский художественный листок. — 1858. — № 10.


== Արտաքին հղումներ ==
«И.К. Айвазовский. Зимний обоз в пути»։ Смоленская художественная галерея։ Վերցված է 2019-03-14 
Петракова А. (15 августа 2016)։ «Страсти по Айвазовскому»։ Рабочий путь։ Վերցված է 2019-03-14
Ֆորշ

Ֆորշ (իրական անունը՝ Վահան Գեորգիի Գևորգյան) (մայիսի 25, 1967(1967-05-25), Երևան, Հայկական ԽՍՀ, ԽՍՀՄ), հայ երգիչ, երգահան, ՀՀ վաստակավոր արտիստ (2011 թ.)։


== Կենսագրություն ==
1985 թվականին ավարտել է Երևանի Չայկովսկու անվան երաժշտական դպրոցի ջութակի դասարանը։ 1985-1992 թվականներին սովորել է Երևանի Կոմիտասի անվան պետական կոնսերվատորիայի ջութակի բաժնում։ 1983 թվականից երգեր է գրում։ 1990-1996 թվականներին եղել է «Մետրո» թատրոնի դերասան և կոմպոզիտոր։
Հեղինակել է մի շարք բեմադրությունների երաժշտություններ՝ Նիկոլայ Ծատուրյանի «Հեթում արքա», «Ապերախտ տղամարդիկ», Վիգեն Ստեփանյանի «Շունն ու կատուն» և այլն։
Նկարահանվել է ֆիլմերում։ Հեղինակել է ավելի քան 50 երգ։ 1994 թվականին հիմնադրել է «Ռե Մինոր» խումբը և համերգներով հանդես է եկել տարբեր երկրներում։ 2008 թվականին հիմնել է «Ֆորշ և ընկերներ» կազմակերպությունը, որը Սևանա լճի ափին իրականացրել է «Երաժիշտներ հանուն խաղաղության» միջազգային փառատոնը։ Նկարահանել է ավելի քան 20 տեսահոլովակ։


== Ալբոմներ ==
«Բարև, իմ սեր» (1994)
«Գիշեր» (1997)
«Խենթ աղջիկ» (2002)
«Այսպես էլ ապրում ենք» (2004)
«The Best»
«Երևանը մենք ենք» (2014)


== Պարգևներ ==
Երևանի քաղաքապետի ոսկե մեդալ, 2016 թ.


== Ծանոթագրություններ ==


== Արտաքին հղումներ ==
Երգարան
Ֆորշ - Խենթ Աղջիկ
Ֆորշ - Փոխում եմ Կեսգիշերը Քո Սիրո
Ֆագոցիտոզ

Ֆագոցիտոզ (հին հունարեն՝ φαγεῖν - խժռել և κύτος - բջիջ), կենդանի բջիջների և անկենդան մասնիկների ակտիվ հափշտակումը և խժռումը միաբջիջ օրգանիզմներով կամ բազմաբջիջ կենդանիների հատուկ բջիջներով՝ ֆագոցիտներով։
Ֆագոցիտոզի երևույթը բացահայտել է Իլյա Մեչնիկովը, որը պարզել է նշված գործընթացի դերը մարդու ու բարձրակարգ կենդանիների պաշտպանական, հատկապես բորբոքային և իմունիտետի ռեակցիաներում։ Ֆագոցիտոզը մեծ դեր է կատարում վերքերի ապաքինման պրոցեսում։ Մասնիկներ կլանելու և մարսելու ընդունակությունն ընկած է պարզունակ օրգանիզմների սննդառության հիմքում։ Էվոլյուցիայի ընթացքում այդ հատկությունն աստիճանաբար անցել է սկզբում մարսողական, ապա շարակցական հյուսվածքի առանձին մասնագիտացված բջիջներին։
Մարդու և կաթնասունների ակտիվ ֆագոցիտներն են արյան նեյտրոֆիլները, մոնոցիտները և ռեթիկուլա-էնդոթելային համակարգի բջիջները, որոնք ընդունակ են վերածվելու ակտիվ մակրոֆագերի։ Նեյտրոֆիլները ֆագոցիտում են մանր (բակտերիաներ), իսկ մակրոֆագերը՝ ավելի մեծ (մեռած բջիջներ, դրանց մահերը և այլն) մասնիկներ։ Մակրոֆագերը կարող են կլանել նաև օրգանիզմ ներթափանցած ներկանյութերի և կոլոիդային նյութերի բացասական լիցքավորված մասնիկները։ Մանր կոլոիդային մասնիկների կլանումը կոչվում է ուլտրաֆագոցիտոզ կամ կոլոիդոպեքսիա։
Ֆագոցիտոզը պահանջում է էներգիայի ծախս, այն կապված է բջջի թաղանթի և մեծ քանակությամբ հիդրոլիզային ֆերմենտներ պարունակիդ ներբջջային օրգանոիդների՝ լիզոսոմների ակտիվության հետ։
Նովոշեշմինսկի շրջան

Նովոշեշմինսկի շրջան (ռուս.՝ Новошешминский район, թաթ.՝ Яңа Чишмә районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Նովոշեշմինսկ։


== Աշխարհագրություն ==
Շրջանի տարածքի մակերեսը կազմում է 1315,3 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15362 մարդ։ Բնակչության խտությունը կազմում էր 11,68 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լրտեսների երեխաները 2: անիրականալի հույսերի կղզին

Լրտեսների երեխաները 2. անիրականալի հույսերի կղզին (անգլ.՝ Spy Kids 2: Island of Lost Dreams), 2002 թվականի ամերիկյան ֆիլմ։ «Լրտեսների երեխաները» ֆիլմի շարունակություն։ Բոլոր նախորդ դերասանները պահպանվել են շարունակության մեջ։


== Սյուժե ==
Կառմենը և Ջունին դառնում են ՕՑՑ-ի (սուպեր լրտեսների կազմակերպության) գործակալներ։ Սակայն հայտնվեցին մրցակիցներ՝ Գերի և Գերտի Գիգլզները, ՕՑՑ-ի նոր տնօրենի՝ Դոնագան Գիգլզի երեխաները։ Նրանք հանձնարարությունները կատարում են միայն իրենց աշխատանքի համար, իսկ ընտանեկան հարաբերությունները նրանց չեն հուզում։ Հատկանշական է այն, որ Գերիին դուր է գալիս Կառմենը։ Նոր առաջադրանքի ժամանակ նրանց հանձնարարվում է գտնել «տրանսմուկեր» անունով գործիքը, որը ունակ է անջատել ցանկացած սարք։ Ջունին և Կառմենը ընդունում են այդ առաջադրանքը, իսկ Գերիին և Գերտիին ուղարկում են անապատ։


== Դերերում ==


== Ծանոթագրություններ ==


== Տես նաև ==
Լրտեսների երեխաները


== Ծանոթագրություններ ==


== Արտաքին հղումներ ==
Բյուջեն և շահույթը boxofficemojo.com կայքում
(5794) Իրմինա

(5794) Իրմինա (անգլ.՝ Irmina), աստերոիդ աստերոիդների հիմնական գոտում։ Հայտնաբերվել է 1976 թվականի սեպտեմբերի 24-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,137949 ա. մ., առավելագույնը մոտենում է 2,6213 ա. մ. հեռավորության վրա և հեռանում 3,6546 ա. մ.։ Արեգակի շուրջ մեկ ամբողջական պտույտ է կատարում 2030,33 երկրային օրվա ընթացքում, իր ուղեծրով շարժվելով միջինում 0,177311 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5794) Իրմինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տյունգերսհայմ

Տյունգերսհայմ  (գերմ.՝ Thüngersheim), քաղաք Գերմանիայի Բավարիա երկրամասում։ Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 2646 մարդ (ըստ 2010 թվականի դեկտեմբերի 31-ի) ։ Տարածքը կազմում է 11,06 կմ²։ Պաշտոնական կոդ՝  09 6 79 194։


== Ծանոթագրություններ ==


== Արտաքին հղումներ ==
պաշտոնական կայք (գերմ.)
Կարկին

Անվան այլ կիրառումների համար տե՛ս՝ Կարկին (այլ կիրառումներ)
Կարկին, շրջան գծելու համար նախատեսված գործիք է, ինչպես նաև տարածությունները չափելու, մասնավորապես քարտեզի վրա։ Կարող է օգտագործվել երկրաչափության, նկաչության, նավագնացության և այլ նպատակներով։


== Նկարագրություն ==
Կարկինը պատրաստված է մետաղից և բաղկացած է 2 մասերից, որոնք իրար հետ կապված են։ Սովորաբար վերջում նրանցից մեկի ծայրին ասեղ է, իսկ մյուսինը՝ մատիտ։ Չափելու համար կարկինի 2 ծայրերն էլ ասեղներ են։ 
Հատուկ հավաքածուն բաղկացած է լինում կարկինի պարագաներից (օրինակ՝ ասեղներ) և գործիքներից (տրամաչափ, գրիչ) և գործի հետ համապատասխանում է նաև քանոնը։


== Տեսակները ==
Տրամաչափ կարկինԿարկինը կոր ոտքերով, ծավալային գործեր կատարելու համար։
Կարկին նկարչության համար, շատ փոքր շրջանակներում։Համաչափ կարկին՝ նախատեսված է լայնածավալ մոդելային դիրքով, դարձնելով պատճեններ կամ մոդելային մասշտաբներ, ինչպես նաև մեխանիկական փոխանցման չափերի է այնքանով, որքանով անհրաժեշտ է։


== Պատկերասրահ ==

		
		
		
		
		
		
		


== Հետաքրքրի փաստեր ==
 
Պատկերված է ԳԴՀ-ի զինանշանին, որտեղ խորհրդանշում է մտավորականությունը։ 


== Տես նաև ==
Տրամաչափ
Քանոն
Փոխադրիչ
Կողմնացույց
Այծի ոտք(կարկինի տեսակ է)


== Արտաքին հղումներ ==
Beam or trammel compass Archived 2016-06-03 at the Wayback Machine.
Գորոդեցկոե (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԳորոդեցկոեԳորոդեցկոե (ռուս.՝ Городецкое), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժնևի լիճ

Ժնևի լիճ (ֆր.՝ Lac Léman, գերմ.՝ Genfersee), լիճ Շվեյցարիայում և Ֆրանսիայում, Արևմտյան Ալպերի և Յուրայի միջև գտնվող միջլեռնային իջվածքում, 372 մ բարձրության վրա։ Մակերեսը 582 կմ2 է, երկարությունը 72 կմ, խորությունը՝ մինչև 310 մ։ Լիճն է մտնում և դուրս գալիս Ռոն գետը։ Լճի ափին են Ժնև, Լոզան քաղաքները։
Ժնևի լիճն Ալպերի ամենամեծ և իր մեծությամբ երկրորդ (Բալատոնից հետո) խոշոր քաղցրահամ լիճն է Կենտրոնական Եվրոպայում։ 
Ժնևի լիճը գտնվում է Ռոնա գետի գետահովտում և ունի կիսալուսնաձև տեսք՝ ոլորվելով Իվուար գյուղի շրջանում։ Ոլորանը բնական ճանապարհով Ժնևի լիճը կիսում է Մեծ (ֆր.՝ Grand Lac) և Փոքր (ֆր.՝ Petit Lac) լճերի։
Լճի հյուսիսային ափին են գտնվում պերճաշուք հանգստավայրերը, այդ թվում նաև Շվեյցարական ռիվիերան։ Այս շրջաններում է գտնվում Շիլիոն ամրոցը, որը հայտնի է լորդ Բայրոնի շնորհիվ, համանուն պոեմում։


== Տեղանվանում ==
Ժնևի և Լոզանի միջև ընկած տարածքը կոչվում է Լա-Կոտ (ֆր.՝ La Côte), իսկ Լոզանի և Վեվե քաղաքի միջև ընկած տարածքը՝ Լավո (ֆր.՝ Lavaux)։
Դեռևս հռոմեական տիրապետության ժամանակ լիճը կոչվել է լատ.՝ Lacus Lemannus: 4-րդ դարում այդ անվանումը վերածվել է լատ.՝ Lacus Lausonius կամ լատ.՝ Lacus Losanetes, իսկ դարի կեսերին՝ ֆր.՝ Lac de Lausanne:

ֆր.՝ Lac de Genève անվանումը սկսեց կիրառվել 16-րդ դարում՝ Շվեյցարիայի որպես պետություն ամրապնդումից հետո։ 18-րդ դարում ֆրանսերեն լեզու վերադարձվել է ֆր.՝ Lac Léman անվանումը, որը դարձել է լճի երկրորդ առավել հաճախ օգտագործվող անվանումը։ Այն ունի շատ հին ծագում, հավանաբար՝ նախակելտական, կազմված է հին հունարեն լիմնոս բառի հետ ընդհանրություն ունեցող և «լիճ» իմաստն արտահայտող արմատից։ Որոշ քարտեզներում լիճը նշված է որպես ֆր.՝ Lac d’Ouchy (Ուշի՝ Լոզանի ափին գտնվող նավահանգիստ)։
Միջին դարերում կոչվել է նաև Լոզանի լիճ (ափին գտնվող Լոզան քաղաքի անունով։


== Նավագնացություն ==
Ուղևորափոխադրումները լճով իրականացնում է շվեյցարական Compagnie générale de navigation sur le lac Léman շոգենավագնացությունը, որը հիմնադրվել է 1873 թվականին։ Նրա կազմի մեջ մտնում է 5 անվավոր շոգենավ, որոնք կառուցվել են 20-րդ դարում։


== Լիճը մշակույթում ==
Deep Purple երաժշտական խմբի Smoke on the Water («Ծուխը ջրի վերևում») երգը ձայնագրվել է 1971 թվականին այն իրադարձությունների տպավորությունների ներքո, որոնք այդ ժամանակ տեղի են ունեցել Ժնևի լճի ափին գտնվող Մոնտրյո քաղաքում։


== Պատկերասրահ ==


== Ծանոթագրություններ ==
Քրիստոֆ Մարտին Վիլանդ

Վիլանդ Քրիստոֆ Մարտին (գերմ.՝ Christoph Martin Wieland, սեպտեմբերի 5, 1733(1733-09-05)[…], Oberholzheim, Ախշտեթեն - հունվարի 20, 1813(1813-01-20)[…], Վայմար, Սաքսեն-Վեյմար-Էյզենախ), գերմանացի գրող։ 


== Ուսում և գործունեություն ==
Սովորել է Տյուբինգենի համալսարանում։ Հրատարակել է կրոնախրատական պոեմներ («Աբրահամի փորձությունը», 1753)։ 1772 թվականից եղել է ապագա դուքս Կարլ Օգոստոսի դաստիարակը Վայմարում, որտեղ հրատարակել է «Դեր դոյչե մերկուր» («Der Deutsche Merkur», 1773-1810) հանդեսը։ Ծաղրելով սենտիմենտալ երազկոտությունը, ինչպես նաև բարոյական ասկետիզմը, Վիլանդը իր լուման է ներդրել ռոկոկո ոճի սալոնային-արիստոկրատական գրականության մեջ։ Նրա «Աղաթոն» (1766) երկը լուսավորության «դաստիարակչական վեպի» առաջին օրինակն է Գերմանիայում։ «Աբդերիտեն» (1774) երգիծական վեպում, ինչպես նաև «Սուզարիոն» (1768) պոեմում Վիլանդը գործողությունները տեղափոխել է Հին Հունաստան։ Վիլանդի լավագույն ստեղծագործությունը «Օբերոն» (1780) պոեմն է։ Լուկիանոսի և Շեքսպիրի ստեղծագործություններից կատարած նրա թարգմանությունները առաջադիմական նշանակություն են ունեցել գերմանական մշակույթի զարգացման համար։


== Ծանոթագրություններ ==
Մալերման

Մալերման, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր գավառակի արևելյան մասում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ռոգոզնոե (ավան, Սումիի շրջան)

Անվան այլ կիրառումների համար տե՛ս՝ ՌոգոզնոեՌոգոզնոե (ուկրաիներեն՝ Рогізне), ավան Ուկրաինայի Սումիի մարզի Սումիի շրջանում։
2001 թվականի տվյալներով Ռոգոզնոե ավանում բնակվում էր 192 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Փետրվարի 15

Փետրվարի 15, տարվա 46-րդ օրն է։

Տարվա ավարտին մնում է 319 (նահանջ տարիներին՝ 320) օր։


== Դեպքեր ==

590 - Պարսկաստանում թագադրվում է Խոսրով II արքան
1794 - Ֆրանսիան ընդունեց իր պետական դրոշը
1909 - Մեքսիկայի Ակապուլկո քաղաքում թատրոնի շենքի վառվելու զոհ է դառնում 250 մարդ
1923 - Հունաստանը դառնում է Գրիգորյան օրացույցն ընդունած վերջին երկիրը
1932 - երրորդ Ձմեռային Օլիմպիական խաղերի փակումը Լեյք Փլեսիդում, ԱՄՆ
1965 - հաստատվում է Կանադայի ներկայիս դրոշը
1976 - XII Ձմեռային Օլիմպիական խաղերի փակումը Ինսբրուքում, Ավստրիա
1989 - Սովետական Միությունը պաշտոնապես հայտարարում է, որ իր բոլոր զորքերը դուրս է բերել Աֆղանստանից
1999 - Քենիայում ձերբակալվում է Քրդական բանվորական կուսակցության առաջնորդ Աբդուլլահ Օջալանը
2011 - Լիբիայում սկսվում է քաղաքացիական պատերազմ


== Ծնունդներ ==
1564 - Գալիլեո Գալիլեյ, իտալացի աստղագետ, ֆիզիկոս (մ. 1642 թ.)
1748 - Ջերեմի Բենթամ, անգլիացի նշանավոր սոցիոլոգ, իրավաբան (մ. 1832 թ.)
1885 - Ռուբեն Սևակ, հայ բանաստեղծ, արձակագիր և բժիշկ (մ. 1915)։
1902 - Հմայակ Սիրաս, հայ գրող (մ. 1983)
1909 - Արֆո Պետրոսյան, հայ գրականագետ (մ. 1985)
1923 - Ելենա Բոներ, ակտիվիստ, Անդրեյ Սախարովի կինը (մ. 2011)
1929 - Սպարտակ Սաֆյան, հայ նկարիչ
1934 - Նիկլաուս Վիրտ, շվեյցարացի գիտնական
1940 - Անահիտ Բայանդուր, հայ թարգմանչուհի (մ. 2011)
1955 - Քրիստոֆեր Մաքդոնալդ, ամերիկացի դերասան
1981 - Էուրելիո Գոմես, բրազիլացի ֆուտբոլիստ, դարպասապահ


== Մահեր ==
1781 - Գոտհոլդ Լեսսինգ, գերմանացի բանաստեղծ (ծն. 1729)
1857 - Միխայիլ Գլինկա, ռուս կոմպոզիտոր (ծն. 1804)
1939 - Կուզմա Պետրով-Վոդկին, ռուս նկարիչ (ծն. 1878)
1940 - Լուի Դարտիժ դի Ֆուրնե, ֆրանսիացի փոխծովակալ
1965 - Նաթ Քինգ Քոլ, ամերիկացի ջազ երգիչ և դաշնակահար, նաև դերասան (ծն. 1919)
1988 - Ռիչարդ Ֆեյնման, ամերիկացի ֆիզիկոս, Նոբելյան մրցանակակիր (ծն. 1918)
1900 - Կարլ Թեոդոր Ռոբերտ Լյուտեր, գերմանացի աստղագետ


== Տոներ ==
Քաղցկեղ ունեցող երեխաների համաշխարհային օր
 Կանադա՝ Կանադայի դրոշի օր


== Ծանոթագրություններ ==
Դևիցա (Դոնի ստորին վտակ)

Անվան այլ կիրառումների համար տե՛ս՝ Դևիցա (այլ կիրառումներ)Դևիցա (ռուս.՝ Девица), գետ Ռուսաստանում, հոսում է Վորոնեժի մարզում։ Գետաբերանը տեղակայված է Դոնի ստորին վտակի ձախ ափին։ Գետի երկարությունը մոտ 54 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լամար շրջան (Տեխաս)

Անվան այլ կիրառումների համար տե՛ս՝ Լամար շրջան (այլ կիրառումներ)Լամար շրջան (անգլ.՝ Lamar County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.375 կմ² է, բնակչությունը՝ 48.499 մարդ (2000 թ. տվյալներով)։ Շրջկենտրոնն է Փարիս բնակավայրը։ Կազմավորվել է 1840 թ.։
Հաքիմ Զիյեշ

Հաքիմ Զիյեշ (արաբ․՝ حكيم زياش‎‎, մարտի 19, 1993(1993-03-19), Դրոնտեն, Ֆլևոլանդ, Նիդերլանդներ), Նիդերլանդներում ծնված մարոկկացի ֆուտբոլիստ։ Ներկայումս հանդես է գալիս նիդերլանդական Այաքսի և Մարոկկոյի ազգային հավաքականի կազմում։ Խաղում է հարձակողական կիսապաշտպանի դիրքում։ Հայտնի է իր տեխնիկայի և տուգանային հարվածների համար։


== Ակումբային կարիերա ==


=== Հերենվեն ===
Զիյեշը Հերենվենի ակադեմիային միացավ 2004 թվականին։ Մարոկկացին իր պրոֆեսիոնալ դեբյուտը նշեց 2012 թվականի օգոստոսի 2-ին Եվրոպա Լիգայի որակավորման 3-րդ փուլի Ռապիդ Բուխարեստի դեմ խաղում։ Օգոստոսի 12-ին նա իր դեբյուտը նշեց Էրեդիվիզիում՝ դուրս գալով խաղադաշտ ՆԵԿ-ի դեմ խաղում։ Հերենվենի կազմում Զիյեշը անցկացրեց 45 խաղ և խփեց 13 գնդակ։


=== Տվենտե ===
2014 թվականի օգոստոսի 18-ին Զիյեշը 4 տարվա պայմանագիր կնքեց Տվենտեի հետ։ Ակումբը նրա համար վճարեց 4 միլիոն եվրո։ Տվենտեի կազմում դեբյուտտը նշեց օգոստոսի 24-ին՝ ՆԱԿ Բրեդայի դեմ խաղում։ Իր առաջին գոլը ակումբի կազմում խփեց սեպտեմբերի 21-ին՝ Հերակլեսի դեմ խաղում։ Այստեղ նա անցկացրեց 2 մրցաշրջան՝ մասնակցելով 76 խաղի և դառնալով 34 գոլի հեղինակ։


=== Այաքս ===
2016 թվականի օգոստոսի 30-ին Զիյեշը տեղափոխվեց Այաքս 11 միլիոն եվրոյի դիմաց։ Պայմանագիրը նախատեսված էր 5 տարվա համար՝ մինչև 2021 թվականը։ Դեբյուտը նշեց սեպտեմբերի 11-ին՝ Վիտեսի դեմ խաղում։ Իր առաջին գոլը Այաքսի կազմում խփեց հոկտեմբերի 2-ին՝ Ուտրեխտի դեմ խաղում։


== Միջազգային կարիերա ==
Զիյեշը իրավասու էր ներկայացնել կա՛մ Մարոկկոյի հավաքականը, կա՛մ Նիդերլանդների հավաքականը։ Նա արդեն խաղացել էր Նիդերլանդների երիտասարդական հավաքականների կազմում և 2015 թվականի մայիսին Նիդերլանդների ազգային հավաքականում խաղալու հրավեր ստացավ։
2015 թվականի սեպտեմբերի 23-ին Զիյեշը սոցիալական մեդիայի միջոցով հայտնեց, որ ընտրել է Մարոկկոյի հավաքականը։ Հոկտեմբերի 9-ին նա իր դեբյուտը նշեց Մարոկկոյի ազգային հավաքականում՝ դուրս գալով խաղադաշտ Կոտ դ'Իվուարի դեմ ընկերական խաղում։ Իր առաջին գոլը ազգային հավաքականի կազմում նշեց 2016 թվականի մայիսի 27-ին՝ դուբլի հեղինակ դառնալով Կոնգոյի դեմ խաղում։ Հոկտեմբերի 11-ին Զիյեշը դուբլ ձևակերպեց Կանադայի դեմ ընկերական խաղում։ 2017 թվականի սեպտեմբերի 1-ին նա 2 գոլի և գոլային փոխանցման հեղինակ դարձավ Մալիի դեմ խաղում՝ օգնելով Մարոկկոյին հաղթել 6-1 հաշվով։
2018 թվականի մայիսին Զիյեշը ընդգրկվեց Մարոկկոյի՝ աշխարհի առաջնության համար վերջնական կազմում։ Առաջնությունում նա մասնակցեց թիմի բոլոր 3 հանդիպումներին, սակայն Մարոկկոն դուրս մնաց խմբային փուլից։


== Վիճակագրություն ==


=== Ակումբային վիճակագրություն ===
2018 թվականի օգոստոսի 20-ի դրությամբ


=== Միջազգային վիճակագրություն ===
2018 թվականի օգոստոսի 20-ի դրությամբ


=== Միջազգային գոլեր ===


== Նվաճումներ ==


=== Ակումբային ===
ԱյաքսՈՒԵՖԱ Եվրոպայի Լիգա․ երկրորդ տեղ․ 2016–17


=== Անհատական ===
Էրեդիվիզիի լավագույն գոլային փոխանցումներ տվող․ 2014–15, 2016–17, 2017–18
Մարոկկոյի տարվա լավագույն ֆուտբոլիստ․ 2016
Այաքսի տարվա լավագույն ֆուտբոլիստ․ 2017–18
Էրեդիվիզիի տարվա լավագույն ֆուտբոլիստ․ 2018


== Ծանոթագրություններ ==


== Արտաքին հղումներ ==
Զիյեշի պաշտոնական Ֆեյսբուքի էջը
Զիյեշի պաշտոնական Ինստագրամի էջը
Զիյեշը transfermarkt-ում
Զիյեշը soccerbase.com-ում
Զիյեշը WhoScored.com կայքում
Զիյեշը Այաքսի պաշտոնական կայքում Archived 2019-02-28 at the Wayback Machine.
Զիյեշը ՈՒԵՖԱ-ի պաշտոնական կայքում
(4268) Գրեբենկով

(4268) Գրեբենկով (անգլ.՝ Grebenikov), աստերոիդ աստերոիդների հիմնական գոտում։ Հայտնաբերվել է 1972 թվականի հոկտեմբերի 5-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,636223 ա. մ., առավելագույնը մոտենում է 1,9435 ա. մ. հեռավորության վրա և հեռանում 3,329 ա. մ.։ Արեգակի շուրջ մեկ ամբողջական պտույտ է կատարում 1563,41 երկրային օրվա ընթացքում, իր ուղեծրով շարժվելով միջինում 0,230267 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4268) Գրեբենկով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեքսանդր Իսակ

Ալեքսանդր Իսակ (շվեդ.` Alexander Isak, սեպտեմբերի 21, 1999, Սոլինա, Շվեդիա), շվեդ ֆուտբոլիստ, հարձակվող։ Հանդես է գալիս գերմանական «Բորուսիա»-ի և Շվեդիայի ազգային հավաքականի կազմում։


== Ակումբային կարիերա ==


=== «ԱԻԿ» ===
Ալեքսանդրը 6 տարեկան հասակում միացել է շվեդական «ԱԻԿ»-ին։
Թիմի հիմնական կազմում նա իր դեբյուտը նշել է 2016 թվականի փետրվարի 28-ին` Շվեդիայի գավաթի խաղարկության շրջանակներում կայացած «Տենուլտա»-ի դեմ խաղում։ Նա փոխարինման է դուրս եկել 75-րդ րոպեին։ Շվեդական ակումբի կազմում իր առաջին գոլը Իսակը խփել է 2016 թվականի ապրիլի 7-ին` Շվեդիայի առաջնության շրջանակներում կայացած «Էստերսունդա»-ի դեմ խաղում։
2016 թվականի մայիսի 3-ին Իսակը 2 տարվա պայմանագիր է կնքել «ԱԻԿ»-ի հետ։


=== «Բորուսիա» ===
2017 թվականի հունվարի 23-ին Ալեքսանդր Իսակը 9 միլիոն եվրոյի դիմաց տեղափոխվել է գերմանական «Բորուսիա»։ Նա թիմի հետ կնքել է 5 տարվա պայմանագիր։


== Միջազգային կարիերա ==
Շվեդիայի ազգային հավաքականի կազմում Ալեքսանդր Իսակը իր դեբյուտը նշել է 2017 թվականի հունվարի 8-ին` Կոտ դ'Իվուարի ֆուտբոլի ազգային հավաքականի դեմ խաղում։


== Վիճակագրություն ==


=== Ակումբային ===


=== Միջազգային ===


== Ձեռքբերումներ ==
Գերմանիայի գավաթակիր - 2016/17


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Մոնտիե

Մոնտիե (ֆր.՝ Monthiers), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիլեր Կոտրե կանտոնի կազմի մեջ։ Համայնքի շրջանը՝ Շատո Տերրի։
Համայնքի INSEE կոդը՝ 02509:


== Բնակչություն ==
2010 թվականի տվյալներով համայնքի բնակչությունը կազմում է 152 մարդ։ 


== Տնտեսություն ==
2010 թվականին համայնքի 106 աշխատունակ (15-64 տարեկան) բնակիչներից 80-ը տնտեսապես ակտիվ էին, 26-ը՝ ոչ ակտիվ (ակտիվության ցուցանիշը կազմել է 75,5 1999 թվականին եղել է 71,3%)։ 80 տնտեսապես ակտիվ բնակիչներից աշխատում էին 67-ը (33 տղամարդ և 34 կին), գործազուրկ էին 13 մարդ (7 տղամարդ և 6 կին)։ 26 տնտեսապես ոչ ակտիվ բնակիչներից 10-ը եղել են աշակերտներ կամ ուսանողներ, 12-ը՝ թոշակառուներ, 4-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Մոնտիե (ֆր.)
Սոցիալ-դեմոկրատ հնչակյան կուսակցություն (Կանադա)

Անվան այլ կիրառումների համար տե՛ս՝ Սոցիալ դեմոկրատ Հնչակյան կուսակցություն (այլ կիրառումներ)Սոցիալ-դեմոկրատ Հնչակյան կուսակցություն (արմտ. հայ.՝ Սոցիալ-դեմոկրատ Հնչակեան կուսակցութիւն, անգլ.՝ Social Democrat Hunchakian Party, ֆր.՝ Parti social-démocrate Hentchak), հայկական քաղաքական կազմակերպություն, որը գործում է Կանադայում։ Հիմնադրվել է 1910-ական թվականներին։


== Պատմություն ==
Կանադայի հայ համայնքում սկսել է գործել, ինչպես և ՀՅԴ-ն, 1910-1920-ական թվականներ։ Կազմակերպություններ է ստեղծել հիմնականում Բրենտֆորդ, Համիլտոն, Սենտ Կարրինգ քաղաքներում։
1950-ական թվականներից գործունեություն է ծավալել առավել հայաշատ քաղաքներում։ 1983 թվականին Տորոնտոյում հիմնել է «Փարամազ», 1986 թվականին Մոնրեալում՝ «Վանիկ» մասնաճյուղերը, ինչպես նաև մշակութային, երիտասարդական, մարզական կառույցներ և այլն։ 1982 թվականից հրատարակում է «Լուսաբաց» պարբերաթերթը։


== Տես նաև ==
Սոցիալ դեմոկրատ Հնչակյան կուսակցություն


== Աղբյուրներ ==
«Հայ Սփյուռք» հանրագիտարան, 2003
Սղրջի

Սղրջի, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից 22 կմ հարավ-արևելք, Սղրջի գետի ձախ ափին, Բաբերդ-Էրզրում ճանապարհի աջ կողմում։


== Պատմություն ==
Գյուղն ավերվել իսկ հայերը կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
1872-1873 թվականներին ուներ 22 տուն, իսկ 1914 թվականին` 45 տուն` 450 բնակչով։ Բնակչության մեծամասնությունը հայեր էին։


== Տնտեսություն ==
Բնակչության հիմնական զբաղմունքը հացահատիկների մշակություն, անասնապահություն, այգեգործություն, մեղվաբուծությունն ու շերամապահությունն էր։


== Պատմամշակութային կառույցներ ==
Սղրջին ուներ 1288 թվականին կառուցված Ս. Խաչ անունով եկեղեցի։


== Կրթւոյթուն ==
Գյուղում գործում էր հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ֆուադ Փոլադով

Ֆուադ Աղառեխիմ օղլի Փոլադով (ադրբ.՝ Fuad Ağarəhim oğlu Poladov, մայիսի 24, 1948(1948-05-24), Բաքու, Ադրբեջանական ԽՍՀ, ԽՍՀՄ - մայիսի 4, 2018(2018-05-04), Բաքու, Ադրբեջան), թատրոնի և կինոյի ադրբեջանցի դերասան, Ադրբեջանի ԽՍՀ ժողովրդական արտիստ (1987);


== Կենսագրություն ==
Ֆուադ Փոլադովը ծնվել է 1948 թվականի մայիսի 24-ին Բաքվում: Նա ստացել է իր առաջին կրթությունը թիվ 132 միջնակարգ դպրոցում: 1967-1972 թվականներին սովորել է Միրզաղա Ալիևի անվան Ադրբեջանի պետական արվեստի ինստիտուտի դրամա և կինոդերեսանական ֆակուլտետում:
Նրա առաջին դերը եղել է 1966 թվականին  «Հետաքննությունը շարունակվում է» ֆիլմում, դեղը Սելիմ: 1969-1989 թվականներին աշխատել է ակադեմիական ազգային դրամատիկական թատրոնում: 1989 թվականից հանդիսանում է Սամեդ Վուրգունի անվան ռուսական դրամատիկական թատրոնի դերասան: Ֆուադ Փոլադովը մահացել է 2018 թվականի մայիսի 4-ին: Նրա գերեզմանը գտնվում  է «Գուրդ գափըսը» գերեզմանատանում:


== Պարգևներ և կոչումներ ==
Ադրբեջանի ԽՍՀ վաստակավոր արտիստ - 1982,
Ադրբեջանի ԽՍՀ ժողովրդական արտիստ - 1987,
«Թատերական գործիչ» ոսկե մեդալ - 2004,
«Ոսկե Դերվիշ» մրցանակ - 2007,
«Ոսկե Փերի» մրցանակ - 2015,
Ջաֆար Ջաբարլու մրցանակ - 2016;


== Ծանոթագրություններ ==
Ղալտի

Ղալտի, գյուղ Արևմտյան Հայաստանում, Սեբաստիայի վիլայեթի համանուն գավառում։
1914 թ.-ին ուներ 800 (100 ընտանիք) հայ բնակիչ, զբաղվում էին երկրագործությամբ, արհեստներով և անասնապահությամբ։ Կար եկեղեցի (Ս. Սարգիս) և վարժարան։ Բնակիչները զոհվել են հայրենի գյուղում, 1915 թ.-ի Մեծ եղեռնի ժամանակ։
Տուե սյուր Վար

Տուե սյուր Վար (ֆր.՝ Touët-sur-Var), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Գրաս շրջանի Վալբոն կանտոնում։ Մինչև 2015 թվականի մարտը կոմունան վարչականորեն ընդգրկված էր Լե Բար սյուր Լու լուծարված կանտոնի կազմում (Գրաս շրջան)։
Կոմունայի տարածքը կազմում է 14.98 կմ², բնակչությունը՝ 603 մարդ (2006) աճի միտումով։ 686 մարդ(2012), բնակչության խտությունը՝ 45.8 մարդ/կմ²։


== Население ==
Կոմունայի բնակչությունը 2001 թվականին կազմել է 682 մարդ, 2012 թվականին՝ 686 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 368 բնակիչներից 266-ը եղել են տնտեսապես ակտիվ, 102-ը՝ ոչ ակտիվ (ակտիվության գործակիցը կազմել է 72.3 %, 1999 թվականին եղել է 64.6 %: Աշխատունակ տարիքի 266 ակտիվ բնակիչներից աշխատում էին 238-ը (130 տղամարդ և 108 կին), 25 հաշվառված էին որպես գործազուրկ (16 տղամարդ և 12 կին)։ Աշխատունակ տարիքի 102 ոչ ակտիվ բնակիչներից 33-ը եղել են աշակերտներ կամ ուսանողներ, 32-ը՝ թոշակառուներ, իսկ 37-ը՝ ոչ ակտիվ են եղել այլ պատճառներով.:
2010 կոմունայում հաշվառված են եղել 233 հարկատու տնային տնտեսություններ, որտեղ ապրում էր 615.0 մարդ։ Մեկ հարկատուին բաժին ընկնող շահույթը կազմել է 16 հազար 285.5 եվրո.:


== Ծանոթագրություններ ==


== Արտաքին հղումներ ==
Վալբոն կոմունայի քաղաքապետարանի պաշտոնական կայք (ֆր.)
Բալիկլեյկա

Բալիկլեյկա (ռուս.՝ Балыклейка), գետ Ռուսաստանում, հոսում Վոլգոգրադի մարզում։ Գետաբերանը տեղակայված է Վոլգա գետի աջ ափին՝ 694 կմ հեռավորության վրա։ Գետի երկարությունը 52 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տերսա գետն է, գետի ենթաավազանը Խյոպրա և Հյուսիսային Դոնցա գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը - 11010002212112100011371
Հիդրոլոգիական ուսումնասիրությունների կոդը - 112101137
Ավազանի կոդը - 11.01.00.022
Հիդրոլոգիական ուսումնասիրությունների հատորի համարը - 12
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քարոզգիրք, մեկնութիւն Յովհաննու (3191, Գրիգոր Տաթևացի)

Քարոզգիրք, մեկնութիւն Յովհաննու (3191), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3191 թվի տակ։ Ձեռագիրը գրվել է ենթադրաբար 15-րդ դարում Ավաք երեց, Դավիթ կրտսեր, տեր Թումա գրիչների կողմից ենթադրաբար 15-րդ դարում։ Գրված է թղթի վրա, որը ունի 14,3X10,8 չափս։ Ձեռագիրը կազմված է 327 թերթից։ Գրված է միասյուն, նոտրգրով։ Պահպանակը ունի 4 էջ, գրված է թղթի վրա խոշոր բոլորգրով, ենթադրաբար Խրատ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարան գրչի՝ 7ա, 26ա, 63ա, 167ա, 240ա և այլուր, հետագայի՝ 306բ (1456, թե՞ 1636 թ.), 26ա, 63ա, 160բ, 276ա, 294բ (ԺԸ-ԺԹ դդ.) և այլուր։


== Բովանդակություն ==
Մանունք։


== Ծանոթագրություններ ==